Procesul verbal al şedinţei din data de 17.10.2017
Şedinţa a fost condusă de Manager General  Dr. Grasu Alis. 

La ședință au fost invitați doi reprezentanți ai Primăriei sectorului 2 - Serviciul de Management pentru Situații de Urgență, care au făcut o prezentare cu tema: Managementul Situațiilor de Urgență – organizarea, avertizarea și alarmarea populației sectorului 2. 

S-a luat în discuție stadiul instruirii personalului medical operativ, cursul în desfășurare și viitoarele teme de curs.


S-a analizat situația înlocuirii anvelopelor de vară cu cele de iarnă.


Alt subiect de discuție a fost situația parcului auto, a ambulanțelor care trebuie să iasă de la reparat și problemele acestora.

Pentru buna desfășurare a activității echipajelor în teren s-a solicitat ca centurile de siguranță să fie în permanentă stare de funcționare. S-au solicitat evidențe clare cu problemele care apar asupra stării dotării ambulanțelor și rezolvarea lor în cel mai scurt timp. 

S-a analizat situația cazurilor de deces de maxim o oră, la care s-au efectuat manevre de resuscitare și completarea fișelor pentru aceste situații.

O altă problemă luată în discuție au fost protocoalele de predare-preluare la elicopter de către echipajele SABIF (manipularea corectă a pacientului). La preluarea unui pacient de la echipajul de prim ajutor se va prelua și sacul cu deșeurile sanitare. 


S-a pus accent pe completarea cât mai exactă a consumului de medicamente și materiale sanitare pe fișe și în sistemul informatic.


S-au verificat rapoartele de activitate pe luna septembrie, fișele de control pentru ambulanțe și procesele verbale de instruire pentru ultima temă. 


S-a pus accent pe întreținerea aparaturii și a materialelor din ambulanțe. 
Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

În finalul şedinţei caietele de control de la microstaţii au fost vizate de Managerul General. 
